Blaze7451/Wiki-th-20250601 huggingface dataset:
หลิว เจียหลิง

เหล่า ก๊าเหล่ง หรือ หลิว เจียหลิง ในสำเนียงจีนกลาง (จีนตัวเต็ม: 劉嘉玲, จีนตัวย่อ: 刘嘉玲, พินอิน: Liú Jiālíng, อังกฤษ: Carina Lau, Carina Lau Kar-ling) เป็นนักแสดงหญิงชาวฮ่องกงที่มีชื่อเสียง เกิดเมื่อวันที่ 18 ธันวาคม ค.ศ. 1965 ที่เมืองซูโจว มณฑลเจียงซู ประเทศจีน
หลิว เจียหลิงเป็นพี่สาวคนโตโดยมีน้องชายและน้องสาวอีกอย่างละหนึ่งคน ได้เดินทางเข้าสู่ฮ่องกงเมื่ออายุ 15 ปี  จากการย้ายตามครอบครัวโดยพ่อเดินทางมาทำงานที่นี่  ซึ่งแรก ๆ  เธอต้องฝึกเรียนภาษากวางตุ้ง จากที่เคยพูดแต่จีนกลางมาตลอด
เข้าสู่วงการบันเทิงด้วยการเป็นนักเรียนโรงเรียนการแสดงของ TVB รุ่นที่ 12 โดยเธอมีความโดดเด่นเหนือกว่าเพื่อนร่วมชั้นคนอื่น ๆ  จึงได้มีโอกาสแสดงครั้งแรกจากละครโทรทัศน์ชุด The Duke of Mount Deer หรือ อุ้ยเสี่ยวป้อ ประกบคู่กับ เหลียง เฉาเหว่ย และหลิว เต๋อหัว ที่เป็นพระเอก และตามมาด้วย Police Cadet '84 หรือ นักสู้ผู้พิทักษ์ ในปี ค.ศ. 1984 พร้อมกับมีชื่อเสียงขึ้นมา
ต่อมาจึงได้แสดงนำในภาพยนตร์แอ๊คชั่นหลายเรื่อง เช่น Project A Part II  ในปี ค.ศ. 1986 และ Armour of God ในปี ค.ศ. 1987 คู่กับ เฉินหลง นักแสดงระดับซูเปอร์สตาร์ทั้งสองเรื่อง
ในส่วนของผลงานดราม่า ได้แก่ Days of Being Wild ร่วมกับนักแสดงชื่อดังของฮ่องกงหลายคน ในปี ค.ศ. 1991 จากการกำกับของหว่อง กาไว, The Eagle Shooting Heroes ในปี ค.ศ. 1993, Ashes of Time และC'est la vie, mon chéri ในปี ค.ศ. 1994 เป็นต้น 
ปัจจุบัน แม้หลิว เจียหลิงจะมีอายุมากขึ้น แต่เธอก็ยังคงรักษาสุขภาพร่างกายให้งดงามเสมอ  จึงได้เป็นพรีเซ็นเตอร์ในโฆษณาผลิตภัณฑ์ประเภทบำรุงผิวหรือรักษาความงามเสมอ ๆ 
ด้านชีวิตส่วนตัว เมื่อปี ค.ศ. 2007 เธอตกเป็นข่าวฮือฮาเมื่อยอมรับอย่างตรงไปตรงมาว่าเมื่อปี ค.ศ. 1990 ได้ถูกแก๊งยากูซ่าฉุดไปถ่ายรูปเปลือย ซึ่งในช่วงนั้นได้มีวิดีโอคลิปนี้ออกมา 
เธอสมรสกับ เหลียง เฉาเหว่ย นักแสดงชายชื่อดังอีกราย หลังจากที่คบหาและร่วมงานกันมากว่า 19 ปี ในกลางปี ค.ศ. 2008 ที่ประเทศภูฏาน ซึ่งทั้งคู่ได้เดินทางมาสู่ประเทศไทยด้วยกันก่อนหน้านั้นด้วย
แต่ต่อมาในกลางปี ค.ศ. 2011 ก็ปรากฏภาพถ่ายของเธอกับนักแสดงรุ่นหลัง คือ เฉิน กวานซี ที่มีข่าวอื้อฉาวทำนองนี้ก่อนหน้านี้มาแล้วด้วย พร้อมกับยอมรับว่าชีวิตสมรสของเธอกับเหลียง เฉาเหว่ย กว่า 2 ปีนั้นเริ่มมีปัญหา
ผลงานในระยะหลัง ๆ ได้แก่ Infernal Affairs II,  Infernal Affairs III และ 2046 ในปี ค.ศ. 2003, และรับบท พระนางบูเช็คเทียน ในDetective Dee and the Mystery of the Phantom Flame จากการกำกับของ ฉีเคอะ ซึ่งเธอได้รับรางวัลนักแสดงนำหญิงยอดเยี่ยม และLet the Bullets Fly ในปี ค.ศ. 2010

**ผลงานด้านการแสดง**

**ภาพยนตร์**

**ละครโทรทัศน์**

**อ้างอิง**

**แหล่งข้อมูลอื่น**
 จากIMDb
หมวดหมู่:นักแสดงจีน
หมวดหมู่:นักแสดงภาพยนตร์หญิงชาวฮ่องกง
หมวดหมู่:บุคคลจากซูโจว
หมวดหมู่:พุทธศาสนิกชนชาวฮ่องกง
เอดิธ คาเวล

เอดิธ คาเวล (Edith Louisa Cavell, 4 ธันวาคม ค.ศ. 1865 – 12 ตุลาคม ค.ศ. 1915) เป็นนางพยาบาลและสายลับชาวอังกฤษ มีชื่อเสียงจากการช่วยช่วยชีวิตทหารทุกฝ่ายโดยไม่แบ่งแยก และในการช่วยทหารฝ่ายสัมพันธมิตรราว 200 นาย ให้หลบหนีจากเบลเยียมที่ถูกเยอรมนียึดครองไว้ระหว่างสงครามโลกครั้งที่หนึ่ง ก่อนถูกจับกุมหลังจากนั้น เธอถูกตัดสินว่ามีความผิดในข้อหากบฏหลังมีการพิจารณาโดยศาลทหาร เธอได้รับโทษประหารชีวิตและถูกยิงด้วยชุดยิง
เธอเป็นที่รู้จักกันดีจากคำกล่าวของเธอที่ว่า "ความรักชาตินั้นไม่เพียงพอ" (patriotism is not enough) ความเชื่ออย่างแรงกล้าในนิกายแองกลิกันของเธอทำให้เธอช่วยเหลือทุกคนที่ต้องการความช่วยเหลือ ทั้งทหารเยอรมันและฝ่ายสัมพันธมิตร คำคมหนึ่งของเธอมีว่า "ฉันหยุดไม่ได้ในเมื่อมีชีวิตอีกมากที่ต้องช่วยเหลือ" (I can’t stop while there are lives to be saved) คาเวลยังเป็นผู้บุกเบิกในการพยาบาลสมัยใหม่ในเบลเยียมผู้ทรงอิทธิพลอีกด้วย

**เชิงอรรถ**

**อ้างอิง**
The Daily News & Leader.  "The Death of Edith Cavell"  London: H.C. & L., Ltd., 1915.
*Hill, William Thomson.  The Martyrdom of Nurse Cavell: The Life Story of the Victim of Germany's Most Barbarous Crime.  London: Hutchinson & Co., 1915.
*Hoehling, A.A. "The Story of Edith Cavell": The American Journal of Nursing. 57.10 (Apr. 1955).
*Hughes, Anne-Marie Claire.  "War, Gender and National Mourning: The Significance of the Death and Commemoration of Edith Cavell in Britain":  European Review of History.  12.3 (Nov. 2005) 425-444. EBSCOhost. 5 November 2007.
*Judson, Helen. "Edith Cavell": The American Journal of Nursing. 41.7 (July 1941).
*Lasswell, Harold.  Propaganda Technique in World War I.  London: Kegan Paul, Trench, Trubner & Co., Ltd., 1927.
2458
หมวดหมู่:บุคคลที่เกิดในปี พ.ศ. 2408
หมวดหมู่:นักบุญชาวอังกฤษ
หมวดหมู่:พยาบาลศาสตร์
หมวดหมู่:บุคคลจากบรัสเซลส์
หมวดหมู่:การยึดครองเบลเยียมของเยอรมนีในสงครามโลกครั้งที่หนึ่ง
ตัวแสบสุดป่วน

ตัวแสบสุดป่วน (ตัวแสบสุดป่วน) เป็นการ์ตูนญี่ปุ่น แต่งโดย นิชิโมริ ฮิโระยูกิ เป็นเรื่องราวเกี่ยวกับ มาซายะ ฟุบานาชิ เด็กหนุ่มสุดเฮี้ยวผู้ถูกขนานนามอย่างน่าสะพรึงกลัวว่า “เดวิล” ลงตีพิมพ์ในนิตยสารโชเนนซันเดย์ ของสำนักพิมพ์ โชงะกุกัง ตั้งแต่ฉบับที่ 18 ของ พ.ศ. 2550 จนถึง ฉบับที่ 35 ของ พ.ศ. 2552  และทำเป็น มังงะ จำนวน 11 เล่ม

**เนื้อเรื่อง**

**ตัวละคร**

**ตัวละครหลัก**
 มาซายะ ฟุบานาชิ (船橋 雅矢): นักเรียนชาย ม.ปลาย ปี 1 แห่งโรงเรียนไคกะ มีฉายาว่า "เดวิล" มาคุง สมัยอยู่ ม.ต้น ถูกขนานนามว่าเป็นนักเลงที่ร้ายกาจที่สุด มีคนมาท้าต่อยมากมายไปหมด และส่วนใหญ่ก็ชนะทุกครั้ง เมื่อได้ขึ้น ม.ปลาย มีแผนอยากที่จะเปลี่ยนชีวิตให้สงบสุข จึงเข้าชมรมชงชา- ยามาดะ วาตารุ (山田航) : นักเรียนชาย ม.ปลาย ปี 1 แห่งโรงเรียนไคกะ หนุ่มใจเย็น แต่เมื่ออารมณ์เดือดเมื่อไหร่ก็น่ากลัวไม่ใช่น้อย อยู่ชมรมชงชาเช่นเดียวกับฟุบานาชิ เป็นเพื่อนสนิทของฟุบานาชิ รู้จักกันมาตั้งแต่สมัยประถม ช่วงนั้น วาตารุ ยังคงอ่อนแอ และชอบแมลงมาก แต่ทุกอย่างเปลี่ยนไปเพราะฟุบานาชิ- อาเนซากิ นาโอะมิ (姉崎奈緒美) : ประธานชมรมชงชาผู้อ่อนโยน แห่งโรงเรียนไคกะ เป็นรุ่นพี่ฟุบานาชิ ท่าทางกิริยาวาจาราวกับนางฟ้าแห่งชมรมชงชา ฟุบานาชิจึงหลงเสน่ห์- อาซาคาวะ คาโฮะ (浅川夏帆) : นักเรียนหญิง ม.ปลาย ปี 1 แห่งโรงเรียนไคกะ เป็นคนไม่ยอมใคร เกลียดความชั่วร้าย มักชอบแอบทะเลาะกับฟุบานาชิ ฟุบานาชิจึงตั้งฉายาให้ว่า "หมาบ้า" แต่จริงๆแล้วเป็นคนจิตใจดีงาม- คาชิซาว่า โคกิ (樫沢光輝) : นักเรียนชาย ม.ปลาย ปี 1 แห่งโรงเรียนเคย์เคียว ลูกชายเจ้าของโรงเรียน ซ้ำยังเป็นคนหล่อ เรียนเก่ง จิตใจกว้าง เรียกได้ว่าสมบูรณ์แบบ เสียอย่างเดียวเคราครึ้ม

**ตัวละครสมทบ**
 อิคุระ จิคะ (飯倉智花)- โนะฮาระ คิมิ (野原樹実) - ชินไดจิ ทะมามิ (慎大寺珠美)- โอะคุนุมะ ทามิโกะ (奥沼民子) - ทาเตะจิมะ ฮิโรชิ (縦島洋)

**รูปแบบต่างๆ**

**มังงะ**
การ์ตูนเรื่องนี้การ์ตูนญี่ปุ่น แต่งโดย นิชิโมริ ฮิโระยูกิ ลงตีพิมพ์ในนิตยสารโชเนนซันเดย์ ของสำนักพิมพ์ โชงะกุกัง ตั้งแต่ฉบับที่ 18 ของ พ.ศ. 2550 จนถึง ฉบับที่ 35 ของ พ.ศ. 2552  และทำเป็น มังงะ จำนวน 11 เล่ม ส่วนฉบับภาษาไทยทาง  บงกช ได้ลิขสิทธิ์ มีจำนวน 10 เล่ม

**แหล่งข้อมูลอื่น**
   เว็บไซต์การ์ตูนของบงกช
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
ดราก้อน เอจ

ดราก้อน เอจ (Dragon Age) เป็นชุดวิดีโอเกมสมมติบทบาท สร้างโดย ไบโอแวร์ เกมแรก คือ ดราก้อน เอจ: ออริจินส์ จัดจำหน่ายในปี 2552 และ ดราก้อน เอจ II เป็นภาคต่อของ ออริจินส์ จัดจำหน่ายในเดือนมีนาคม 2554
ดราก้อน เอจ เป็นเกมแนวแฟนตาซีที่ถูกใช้ในสื่ออื่น ๆ อย่างกว้างขวาง รวมถึงหนังสือและเกมกระดาน เกมหลักสองเกมแรกมีทั้งภาคเสริมและเนื้อหาเสริมที่สามารถดาวน์โหลดได้

**เกมและภาคเสริม**

**สื่อประเภทอื่น ๆ**
เนื้อหาของดราก้อน เอจ ยังถูกใช้ในสื่ออื่น ๆ อีกมากมาย

**นวนิยาย**
ขณะนี้มี้หนังสือสองเล่มที่มีเนื้อหาเกี่ยวกับโลกของดราก้อน เอจ เล่มแรกคือดราก้อน เอจ: เดอะ สโตเล่น โทรนจัดจำหน่ายเมื่อวันที่ 3 มีนาคม 2552 หนังสือเล่มที่สองคือดารก้อน เอจ: เดอะ คอลลิ่งจัดจำหน่ายเมื่อวันที่ 13 ตุลาคม 2552
หนังสือเล่มที่สามคือดราก้อน เอจ: อซันเดอร์วางแผนที่จะจัดจำหน่ายในวันที่ 3 ธันวาคม 2554 หนังสือทั้งหมดเขียนโดย เดวิด ไกด์เดอร์ และตีพิมพ์โดยสำนักพิมพ์ทอร์

**เกมเฟซบุ๊ค**
ดราก้อน เอจ เลเจนส์ เป็นเกมสมมติบทบาทแนววางแผนยุทธศาสตร์ สร้างโดยอิเล็คโทรนิค อาร์ตส เกมนี้เปิดโอกาสให้ผู้เล่นผจญภัยไปใน ฟรี มาร์ชเชส อันเป็นสถานที่หลักของเกม ดราก้อน เอจ II เกมนี้มีเนื้อหาและการปรับปรุงลักษณะตัวละครคลายคลึงกับเกมหลัก

**เกมแฟลช**
ดราก้อน เอจ เจอร์นี่ส์ เป็นเกมส์สามมติบทโดยใช้แฟลช พัฒนาโดย อีเอ ทูดี ขณะนี้อยู่ระหว่างการพัฒนา บทแรกของเกมคือเดอะ ดีพ โรดส์ เปิดให้เล่นได้ฟรี ผู้เล่นสามารถปลดล็อกตราความสำเร็จได้ในเกม ซึ่งจะปลดล็อกไอเทมพิเศษใน ดราก้อน เอจ: ออริจินส์ เนื้อหาบทที่สองและสามจะต้องซื้อเท่านั้น

**เกมกระดานเล่นตามบทบาท**
ดราก้อน เอจ เป็นเกมกระดานเล่นตามบทบาท จัดจำหน่ายเมื่อ 25 มกราคม 2553 โดยกรีน โรนิน.

**อนิเมะ**
ดราก้อน เอจ ภาคอนิเมะ ประกาศขึ้นในวันที่ 7 มิถุนายน 2552 จากการร่วมมือระหว่าง ไบโอแวร์, อิเล็คโทรนิค อาร์ตส และฟันนิเมชั่น เอ็นเตอร์เทนเมนท์ ตามแผนการจะแล้วเสร็จสมบูรณ์ในปี 2555 ภาพยนตร์เรื่องนี้จะใช้ชื่อว่า 'ดราก้อน เอจ: ดอวน์ ออฟ เดอะ ซีคเกอร์'

**หนังสือการ์ตูน**
ดราก้อน เอจ: ออริจินส์ ฉบับเว็บคอมิคโดย เพ็นนี อาร์เคด ในปี 2552 มีเนื้อเรื่องเกี่ยวกับเทมพล่าร์ที่ถูกส่งออกไปเพื่อจัดการ ฟลีเมธ หรือ แม่มดแห่งอรัญ เนื้อเรื่องเกิดขึ้นก่อน ดราก้อน เอจ: ออริจินส์ โดยมอริแกนยังไม่ได้พบเจอกับวอร์เดน
เว็บคอมิคอีกเรื่องคือ ดราก้อน เอจ: ออริจินส์ - อเวคเค่นนิ่ง จัดจำหน่ายในปี 2552 โดย เพ็นนี อาร์เคด เรื่องสั้นเรื่องนี้เกี่ยวกับ นาตาเนล ฮาว บุกรุกเข้าไปในไวจิล คีพ และถูกจับก่อนที่จะพบกับวอร์เดน
ดราก้อน เอจ: เดอะ รีเวอเลชั่น เขียนโดย เดวิด ไกเดอร์ จัดจำหน่ายในปี 2553 ทางเว็บไซต์ของไบโอแวร์ ซึ่งมีเรื่องอยู่บนฐานของ ดราก้อน เอจ: ออริจินส์ ที่ไม่ได้รวมไว้ในตอนสุดท้าน เนื้อหาเกี่ยวกับการพบกันระหว่างอลิสแตร์กับมอริแกน หลังจากที่เกรย์ วอร์เดน รับรู้จาก ริออร์เดน ว่าผู้ที่สังหาร อาร์ช ดีมอน จะต้องตาย
มอริแกนถามอลิสแตร์เกี่ยวกับวิธีช่วย เกรย์ วอร์เดน ให้รอดพ้นจากคำสาป

**แอคชั่น ฟิกเกอร์ส์**
ฟิกเกอร์ตัวละครจัดจำหน่ายโดย ดีซี ไดเรคท์ ประกอบด้วยตัวละครจากเนื้อเรื่อง คือ มอริแกน, ดันแคน, โลเกน และเจนล็อก

**ภาพยนตร์ชุดทางอินเทอร์เน็ต**
นักแสดงหญิง เฟลิเซีย เดย์ ได้ประกาศการเผยแพร์ในวันที่ 15 กุมภาพันธ์ 2554 ด้วยความร่วมมือจากไบโอแวร์ ชื่อเรื่องคือดราก้อน เอจ: รีเดมพ์ชั่น มีทั้งหมดหกตอน
ภาพยนตร์ชุดนี้วางแผนออกอากาศทางอินเทอร์เน็ต ในช่วงเวลาเดียวกันกับที่ ดราก้อน เอจ II มาร์ก ออฟ ดิ แอสซาซิน วางจำหน่าย

**อ้างอิง**
หมวดหมู่:วิดีโอเกมเล่นตามบทบาท
เหตุการณ์รถไฟตกเหวที่จังหวัดลำปาง พ.ศ. 2532

เหตุการณ์รถไฟตกเหวที่จังหวัดลำปาง พ.ศ. 2532 เป็นอุบัติเหตุทางรถไฟที่เกิดขึ้นเมื่อวันที่ 23 พฤษภาคม พ.ศ. 2532 เวลาประมาณ 20.30 น. ขบวนรถเร็วที่ 38 (เชียงใหม่-กรุงเทพ) (ปัจจุบันคือขบวนรถด่วนที่ 52 เชียงใหม่-กรุงเทพ) ตกรางช่วงระหว่างสถานีรถไฟปางป๋วย อำเภอแม่เมาะ จังหวัดลำปาง กับสถานีรถไฟผาคัน อำเภอลอง จังหวัดแพร่ (กม.ที่ 585-586) หัวรถจักรชนกับหน้าผาข้างทางอย่างรุนแรง ทำให้พนักงานขับรถไฟเสียชีวิต ส่วนช่างเครื่องและพนักงานรักษารถได้รับบาดเจ็บเล็กน้อย ขบวนรถไฟได้ตกลงไปในเหว จำนวน 8 คัน มูลค่าความเสียหายของการรถไฟฯ 3,539,677.63 บาท มีผู้โดยสารเสียชีวิต 8 คน ได้รับบาดเจ็บสาหัส 32 คน และบาดเจ็บเล็กน้อย 107 คน

**การสอบสวนหาสาเหตุ**
ผลการสอบสวนหาสาเหตุพบว่า ระบบห้ามล้อของหัวรถจักรมีปัญหาติดขัด และมีการตรวจซ่อมแก้ไขที่สถานีรถไฟนครลำปางจนใช้การได้ แต่เกิดอาการขัดข้องอีกช่วงผ่านสถานีรถไฟแม่เมาะ เมื่อขบวนรถวิ่งผ่านสถานีรถไฟปางป๋วย เจ้าหน้าที่สังเกตว่าขบวนรถมีอาการสะบัด โคลงตัว และได้แจ้งพนักงานขับรถทราบ และพยายามดึงเบรกฉุกเฉิน ในช่วงนั้นเป็นทางลงเขามีความลาดชัน จากเทปบันทึกการเดินรถในหัวรถจักรระบุว่า ขบวนรถวิ่งด้วยความเร็วถึง 75 กิโลเมตรต่อชั่วโมง โดยความเร็วปลอดภัยที่กำหนดไว้เพียง 45 กิโลเมตรต่อชั่วโมง ขบวนรถจึงหลุดจากราง และพุ่งเข้าชนหน้าผา 
อุบัติเหตุครั้งนี้เป็นข่าวใหญ่ เพราะมีนักท่องเที่ยวชาวต่างชาติได้รับบาดเจ็บในที่เกิดเหตุด้วย 2 ราย

**อ้างอิง**

**แหล่งข้อมูลอื่น**
  ภาพ-ข่าวในอดีต : ข.38 ตกรางที่ผาคัน (23/05/2532)
หมวดหมู่:อุบัติเหตุทางรถไฟในประเทศไทย
หมวดหมู่:ประเทศไทยในปี พ.ศ. 2532
หมวดหมู่:เหตุการณ์ในจังหวัดลำปาง
หมวดหมู่:การขนส่งในจังหวัดลำปาง
หมวดหมู่:อำเภอแม่เมาะ
หมวดหมู่:เหตุการณ์ในประเทศไทยในเดือนพฤษภาคม พ.ศ. 2532
ไอดับเบิลยูจีพี อินเตอร์คอนติเนนทัล แชมเปี้ยนชิพ

ไอดับเบิลยูจีพี อินเตอร์คอนติเนนทัล แชมเปี้ยนชิพ (IWGP Intercontinental Championship) เป็นเข็มขัดแชมป์จากนิวเจแปนโปรเรสต์ลิง (NJPW) ก่อตั้งขึ้นเมื่อวันที่ 5 มกราคม ค.ศ. 2011

**รายนามการครองแชมป์**

**สถิติ**
As of  , .

**อ้างอิง**

**แหล่งข้อมูลอื่น**
  New Japan Pro Wrestling.co.jp
หมวดหมู่:เข็มขัดแชมป์ของนิวเจแปนโปรเรสต์ลิง
เอ็มม่า ลำนำรักข้ามวรรณะ

เอ็มม่า ลำนำรักข้ามวรรณะ (เอมะ) เป็นการ์ตูนญี่ปุ่น แต่งโดย โมริ คาโอรุ จัดพิมพ์ในประเทศญี่ปุ่นเป็นครั้งแรกภายใต้ลิขสิทธิ์ของ เอ็นเตอร์เบรน และตีพิมพ์ในนิตยสาร คอมมิกส์เบรน และในประเทศไทยโดย สำนักพิมพ์ทีเคโอคอมิกส์ ในวันที่ 2 เมษายน พ.ศ. 2548 ได้ถูกสร้างเป็นอนิเมะ จนถึงวันที่ 18 มิถุนายน พ.ศ. 2548

**ตัวละคร**
 เอ็มม่า (エマ|Emma): หญิงสาวใช้ที่ทำงานอยู่กับครูสอนพิเศษ เคลลี่ สโตวเนอร์ ในกรุงลอนดอน เมื่อครูสอนพิเศษเสียชีวิต เธอจึงต้องกลับบ้านเกิดไปหางานทำใหม่ แต่ในขณะนั้นเอ็มม่าก็รักกับ วิลเลี่ยม โจนส์ ซึ่งเป็นบุตรคนโตของตระกูลโจนส์ ที่เป็นตระกูลชนชั้นสูง
 วิลเลี่ยม โจนส์ (ウィリアム・ジョーンズ|William Jones): บุตรชายคนโตแห่งตระกูลโจนส์ ที่เป็นตระกูลชนชั้นสูง ตั้งแต่สมัยเด็ก วิลเลี่ยมได้รับการอบรมสั่งสอนจาก เคลลี่ อย่างเข้มงวด เมื่อเติบโตขึ้นมาก็ได้กลับมาเยี่ยม เคลลี่ และนั้นเป็นครั้งแรกที่พบกับ เอ็มม่า ทำให้ตกหลุมรักเอ็มม่าตั้งแต่แรกพบ
 เคลลี่ สโตวเนอร์ (ケリー・ストウナー|Kelly Stowner): แต่งงานเมื่ออายุ 18 ปี และเป็นหม้ายตั้งแต่อายุ 20 ปี หลังจากนั้นมาจึงมีอาชีพเป็นครูสอนพิเศษตามพวกตระกูลชนชั้นสูง เป็นระยะเวลา 30 ปี หลังจากเกษียณก็ได้ใช้ชีวิตอยู่กับสาวใช้เอ็มม่าอย่างเรียบง่าย
 ฮาคิม อาตาวารี (ハキム・アタワーリ|Hakim Atawari): เพื่อนชายของวิลเลี่ยม เป็นเจ้าชายลำดับที่ 2 ของมหาราชาแห่งเมืองชัยปุระ มีพี่น้องต่างมารดาทั้งสิ้น 18 คน ชอบเดินทางด้วยช้าง และมีกลุ่มนักเต้นระบำสาว 4 คน ที่คอยติดตามฮาคิมไปทุกที่
 เอเลนอร์ แคมป์เบลล์ (エレノア・キャンベル|Eleanor Campbell): เป็นบุตรสาวคนที่ 3 ของตระกูลไวส์เคานท์ แคมป์เบลล์ ซึ่งเป็นตระกูลชนชั้นสูงเช่นเดียวกับวิลเลี่ยม และหลงรักวิลเลี่ยม
 ริชาร์ด โจนส์ (リチャード・ジョーンズ|Richard Jones): ผู้นำตระกูลโจนส์คนปัจจุบัน และเป็นบิดาของวิลเลี่ยม เป็นคนฉลาดที่ให้ความสำคัญกับกฎและขนบธรรมเนียมมาก ทำให้ต่อต้านความสัมพันธ์ของวิลเลี่ยมลูกชายของตัวเองกับสาวใช้เอ็มม่าเต็มที่
 อัล (アル |Aru): เพื่อนสนิทของเคลลี่ และสามีของเคลลี่ที่เสียชีวิตไป เป็นช่างซ่อม อาศัยอยู่แถบย่านค้าขายของกรุงลอนดอน

**รายชื่อตอน**

**เพลงประกอบ**
 เพลงเปิด "Silhouette of a Breeze"
 เนื้อร้อง-เรียบเรียง: Ryokuni Hiko - เพลงปิด "Menuet for EMMA"
 เนื้อร้อง: Ryokuni Hiko / ทำนอง: Kaneko Kenji  / บรรเลง : Tokyo Recorder Orchestra

**แหล่งข้อมูลอื่น**
  Emma anime official website -  2021 |bot=InternetArchiveBot |fix-attempted=yes  TKO Comicsfix-attempted=yes  
หมวดหมู่:การ์ตูนญี่ปุ่น
หมวดหมู่:แอนิแมกซ์
หมวดหมู่:ตัวละครที่เป็นเมด
หมวดหมู่:รายการโทรทัศน์ของโตเกียวเอ็มเอ็กซ์
น้ำตกรางจาล

น้ำตกรางจาล  หรือ น้ำตกรางจาน อยู่ที่บ้านห้วยลึก ตำบลบ่อเกลือเหนือ อำเภอบ่อเกลือ จังหวัดน่าน ในเขตหน่วยจัดการต้นน้ำขุนน่าน หน่วยย่อยที่ 1 โดยอยู่ห่างจากที่ทำการหน่วยจัดการต้นน้ำ ประมาณ 500 เมตร
ตัวน้ำตกมีความสูงกว่า 50 เมตร ลักษณะเป็นร่องน้ำแล้วตกลงในแอ่งเหมือนจานจึงเรียกว่า น้ำตกรางจาน  ในช่วงฤดูฝนจะมีปริมาณน้ำมาก ทำให้ยากต่อการเข้าไปเที่ยวชมน้ำตก  ควรไปในช่วงเดือนตุลาคมถึงเดือนธันวาคม

**การเดินทาง**
เส้นทางหลักจากตัวเมืองน่านไปยังอำเภอบ่อเกลือ ไปตามถนนสายบ่อเกลือ - เฉลิมพระเกียรติ  ซึ่งเป็นถนนลาดยางสภาพค่อนข้างดี เป็นระยะทางประมาณ 25 กิโลเมตร ถึงป้ายหน่วยจัดการต้นน้ำขุนน่าน หน่วยย่อยที่ 1 เลี้ยวขวาตามถนนลูกรังไปอีก 6 กิโลเมตร โดยเหมาะสำหรับการเดินทางแบบออฟโรด

**แหล่งข้อมูลอื่น**
   เดินป่าภูเข้ 2,079 ม. date=2009-02-19 

**อ้างอิง**
รางจาล
หมวดหมู่:อำเภอบ่อเกลือ
เหตุระเบิดในบาหลี พ.ศ. 2545

เหตุระเบิดในบาหลี พ.ศ. 2545 เกิดขึ้นเมื่อวันที่ 12 ตุลาคม พ.ศ. 2545 ในย่านท่องเที่ยวกูตา (Kuta) บนเกาะบาหลีของประเทศอินโดนีเซีย การโจมตีดังกล่าวเป็นพฤติการณ์ก่อการร้ายครั้งนองเลือดที่สุดในประวัติศาสตร์อินโดนีเซีย ซึ่งสังหารประชาชนไป 202 คน (ชาวออสเตรเลีย 88 คน และพลเมืองอินโดนีเซีย 38 คน) และมีผู้ได้รับบาดเจ็บอีก 240 คน
เหตุโจมตีดังกล่าวเกี่ยวข้องกับการจุดระเบิดสามลูกด้วยกัน ลูกที่หนึ่งเป็นอุปกรณ์ติดกับเป้สะพายหลังซึ่งมือระเบิดพลีชีพนำติดตัวไปด้วย ลูกที่สองเป็นคาร์บอมบ์ขนาดใหญ่ ซึ่งทั้งสองลูกนั้นถูกจุดระเบิดในหรือใกล้กับไนท์คลับที่ได้รับความนิยมในกูตา ส่วนระเบิดลูกสุดท้าย เป็นอุปกรณ์ขนาดเล็กกว่ามาก ซึ่งจุดระเบิดนอกสถานกงสุลสหรัฐอเมริกาในเด็นปาซาร์ (Denpasar) แต่เคราะห์ดีก่อให้เกิดความเสียหายเพียงเล็กน้อยกับสถานที่เท่านั้น
สมาชิกหลายคนของกลุ่มญะมาอะห์ อิสลามียะห์ กลุ่มอิสลามหัวรุนแรง ถูกพิพากษาว่ามีส่วนเกี่ยวข้องกับเหตุระเบิด โดยมีสามคนถูกตัดสินประหารชีวิต อาบู บาการ์ บาชีร์ (Abu Bakar Bashir) ผู้นำทางจิตวิญญาณที่ถูกกล่าวหาของญะมาอะห์ อิสลามียะห์ ถูกตัดสินว่ามีความผิดและรับโทษจำคุกสองปีครึ่ง อย่างไรก็ดี บาชีร์รับโทษเพียง 18 เดือน เพราะเขาไม่ได้มีส่วนเกี่ยวข้องโดยตรงกับเหตุการณ์ดังกล่าว ปัจจุบันบาชีร์กำลังรับโทษ 15 ปีจากการช่วยจัดตั้งและหาทุนแก่ค่ายฝึกจีฮัด เมื่อคนที่จะมาเป็นมือระเบิดเข้าหาเขา และแสดงความปรารถนาของพวกเขาอันคลุมเครือในการที่จะปฏิบัติการจีฮัดบนเกาะบาหลี ตามรายงานว่า เขาไม่ทราบว่าผู้ติดตามวางแผนโจมตีด้วยระเบิดขนาดใหญ่ หรือเห็นชอบต่อการกระทำนั้น แม้ว่าเขาจะสนับสนุนสิทธิของพวกเขาในการดำเนินการจีฮัดตามแต่พวกเขาเห็นสมควร การขาดความรู้โดยตรงต่อปฏิบัติการวางระเบิดของบาชีร์เป็นเหตุผลหนึ่งที่ทำให้เขาหลีกเลี่ยงโทษหนักได้ถึงสองครั้ง โดยได้รับโทษจำคุกเป็นระยะเวลาสั้น ๆ เท่านั้น หลังถูกตั้งข้อหาเกี่ยวข้องกับการก่อการร้าย 
วันที่ 9 พฤศจิกายน พ.ศ. 2551 มีการประหารชีวิตสามคนด้วยชุดยิง และวันที่ 9 มีนาคม พ.ศ. 2553 ดัลมาติน (Dulmatin) ซึ่งเชื่อกันว่าอยู่เบื้องหลังการจุดระเบิดระเบิดลูกหนึ่งที่บาหลีด้วยโทรศัพท์เคลื่อนที่ ถูกสังหารโดยตำรวจอินโดนีเซียในกรุงจาการ์ตา

**อ้างอิง**

**แหล่งข้อมูลอื่น**
  Remember Bali date=2010-11-12 : a memorial website

หมวดหมู่:การก่อการร้ายอิสลาม
หมวดหมู่:การก่อการร้ายในประเทศอินโดนีเซีย
หมวดหมู่:การก่อการร้ายใน พ.ศ. 2545
หมวดหมู่:ญะมาอะห์ อิสลามียะห์
หมวดหมู่:เหตุระเบิดในประเทศอินโดนีเซีย
หลวงปู่เขียว อินฺทมุนี

พ่อท่านเขียว อินทมุนี เป็นพระเกจิอาจารย์อดีตเจ้าอาวาสวัดหรงบน ก่อนที่ท่านจะมรณภาพนั้นก็สามารถบอกถึงกำหนดวันมรณภาพล่วงหน้าได้อย่างแม่นยำ นอกจากสังขารไม่เน่าเปื่อยแล้วยังเผาไม่ไหม้อีกด้วย
พระเครื่องและวัตถุมงคลของท่านได้รับความนิยมสูงมาก เช่น เหรียญรูปเหมือน, รูปหล่อลอยองค์, ผ้ายันต์รอยมือรอยเท้า, เชือกคาดเอว, ลูกอม, ตะกรุด และพระปิตตา ฯลฯ

**ประวัติ**
พ่อท่านเขียว เกิดเมื่อวันอาทิตย์ เดือนยี่ ปีมะเมีย พ.ศ. 2424 ที่บ้านหนองยาว ต.ไสหมาก อำเภอเชียรใหญ่ จังหวัดนครศรีธรรมราช เมื่อยังเยาว์วัย พ่อท่านเขียวอาศัยพระในบ้านช่วยสอนหนังสือให้อ่านเขียนได้ตามอักขระสมัย ท่านชอบศึกษาเล่าเรียนเป็นชีวิตจิตใจ รวมทั้งการศึกษาวิชาอาคมตามประเพณีนิยมของชาติไทยสมัยก่อน จนเมื่อมีอายุได้ 18 ปี ท่านจึงได้ตัดสินใจบวชเป็นสามเณร จนเมื่ออายุครบ 20 ปีบริบูรณ์จึงอุปสมบทในปีฉลู พ.ศ. 2444 ณ วัดคงคาวดี (วัดกลาง) ปีเถาะ พ.ศ. 2446 พระครูสมัยนั้น เป็นพระอุปัชฌายะ พระครูบริหารสังฆกิจ (เต็ง) เป็นพระอนุสาวนาจารย์ พระเกื้อเป็นพระกรรมวาจา ได้รับฉายาว่า "อินทมุนี"
หลังจากอุปสมบทแล้ว ท่านก็อยู่รับใช้ปรนนิบัติพระอุปัชฌาย์ รับฟังโอวาทจากพระอุปัชฌายะชั่วระยะเวลาหนึ่ง จากนั้นท่านก็กราบลาพระอุปัชฌาย์ ไปศึกษาเล่าเรียนต่อกับพระอาจารย์เอียด วัดบน พระอาจารย์เอียดเก่งทั้งทางโลกและทางธรรม อบรมสั่งสอนให้รู้จักตัดกิเลสออกไปจากจิตใจได้ จนท่านตั้งใจว่า ขอถือบวชอยู่ในพุทธศาสนาตลอดไป หลวงปู่เขียวท่านตัดสินใจเดินธุดงค์เป็นวัตร คือ ถือผ้านุ่งห่มบังสกุล 3 ชิ้น มีผ้าสบง อังสะ จีวร บิณฑบาตร และฉันอาหารมื้อเดียว (เอกา) เป็นวัตร จึงกราบลาอาจารย์เดินธุดงค์สู่ป่าเขาลำเนาไพร และธุดงค์ไปบำเพ็ญสมาธิ ฝึกจิตให้แก่กล้าขึ้น ผู้ที่ร่วมเดินทางไปกับท่านก็คือ พระครูนนทจรรยาวัตรหรือพระครูนนท์ ยอดพระเกจิอาจารย์อีกรูปหนึ่งของภาคใต้ ด้วยวัตถุมงคลของท่าน ประชาชนชาวสยาม (ชาวไทย) ในปัจจุบัน ได้นำวัตถุมงคลของท่านไปบูชา ท่านได้สร้างลูกอมและผ้ายันต์รอยมือรอยเท้ามีหลายแบบ ผ้ายุคแรก ๆ จะประทับด้วยผงขมิ้นละลายน้ำ รุ่นหลังจากนั้นจะประทับด้วยคราม หมึกน้ำเงิน และหมึกดำ ผ้าบางผืนก็มีแต่รอยเท้าอย่างเดียว เป็นที่นิยมกันมาก ผืนที่มีสภาพสมบูรณ์เช่าหากันหมื่นกว่าบาทและมีประสบการณ์ไม่แพ้ไปกว่าลูกอม ส่วนเหรียญรุ่นแรกและรุ่นเดียวของท่านก็อ เหรียญปี 2513
พ่อท่านเขียวถึงแก่มรณภาพเมื่อวันเสาร์ที่ 29 พฤษภาคม พ.ศ. 2519 เวลา 17.15 น. สิริอายุได้ 95 ปี พรรษา 74

**อ้างอิง**
  วัดหรงบน (พ่อท่านเขียว)
หมวดหมู่:เกจิอาจารย์
หมวดหมู่:เจ้าอาวาส
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุชาวไทยที่มรณภาพแล้วศพไม่เน่าเปื่อย
หมวดหมู่:บุคคลจากอำเภอเชียรใหญ่
หมวดหมู่:ภิกษุจากจังหวัดนครศรีธรรมราช
จีราฟเรคอร์ดส

"จีราฟ เรคคอร์ด" ค่ายเพลงย่อยในเครือจีเอ็มเอ็ม แกรมมี่ โดยแยกตัวออกมาจากสังกัด"แกรมมี่ แกรนด์"อีกที ในปี พ.ศ. 2543 บริหารงานโดย ฉ่าย-สมชัย ขำเลิศกุล มีศิลปินเบอร์แรกอย่าง "จอห์น รัตนเวโรจน์" 
สมชัย ขำเลิศกุล

**ปัจจุบันศิลปินในสังกัด**
 จอห์น รัตนเวโรจน์- แจ๊ค สุขารมณ์- ชัยรัตน์ ศรีศุภวัฒนะ (อัลบั้ม ชัด)- นครินทร์ กิ่งศักดิ์- นิยุต เมืองไทย (อัลบั้ม สารทุกข์สุกดิบ)- พรรณนา- พิชานุช อัศดรธีรยุทธิ์- ละมุน- ศิรินทิพย์ หาญประดิษฐ์ (อัลบั้ม Time Machine)- เศกพล อุ่นสำราญ- อินคา (อัลบั้ม Arrival)- โอ้ เสกสรรค์- D'Beat- Syam- ดอนผีบิน(อัลบั้ม ปรากฏการณ์ ปรากฏกาย)- Taxi- Monky Pants- Revolution (อัลบั้ม # 1)- สุรักษ์ สุขเสวี (อัลบั้ม ดนตรีสีคราม)

**อ้างอิง**
หมวดหมู่:ค่ายเพลงไทย
หมวดหมู่:บริษัทที่ก่อตั้งในปี พ.ศ. 2545
จีเอ็มเอ็มทีวี เรคคอร์ด

จีเอ็มเอ็มทีวี เรคคอร์ด (GMMTV Records) (ชื่อเดิม: บิ๊กอายส์ Big Eyes) ค่ายเพลงย่อยในเครือจีเอ็มเอ็ม แกรมมี่ เปิดตัวอย่างเป็นทางการในปี พ.ศ. 2549  แรกเริ่มเดิมที "บิ๊กอายส์" เป็นส่วนหนึ่งของ จีเอ็มเอ็มทีวี ที่บริหารงานโดย สถาพร พานิชรักษาพงศ์ โดยมีศิลปินแรกเริ่มของค่ายอย่าง บีโอวาย, ชาช่า, น้ำชา, ส้ม, เตชินท์ โดยในตอนนั้นใช้ชื่อค่ายอย่างไม่เป็นทางการว่า "มังกี้ ทาวน์" และมักจะมีโลโก้ แบงแชนแนล ปรากฏในปกอัลบั้มของศิลปิน
ปัจจุบัน จีเอ็มเอ็มทีวี เรคคอร์ด ยังคงเป็นหน่วยธุรกิจย่อยของของจีเอ็มเอ็มทีวี โดยมีหน้าที่ผลิตเพลงประกอบละครโทรทัศน์และมิวสิควิดีโอ ซึ่งจีเอ็มเอ็มทีวีรับหน้าที่จัดการและดูแลศิลปินในสังกัดโดยตรง

**อดีตศิลปินในสังกัด**
มารี เออเจนี เลอเลย์
*ริต์ตา รามณรงค์
*Nana
*Olives
*อะตอม กฤชกนก
*เกมส์ MIC IDOL
*บี-โอ-วาย
*พลอย พรทิพย์
*อุ๋งอิ๋ง กรกช
*แบงค์ ธนศักดิ์
*กัน ก้องวิช
*ไอซ์ ศรัณยู 
*เตชินท์ 
*น้ำชา ชีรณัฐ 
*เต้น นรารักษ์ 
*หนูนา หนึ่งธิดา 
*เม้าส์ ณัฐชา 
*อ๊อฟ ชัยนนท์ 
*วันธงชัย  อินทรวัตร 
*พั้นช์ วรกาญจน์
*โรส ศิรินทิพย์
*ปนัดดา เรืองวุฒิ

**อัลบั้มพิเศษ**
อัลบั้ม Calling Love
*อัลบั้ม Calling Love 2

**แหล่งข้อมูลอื่น**
 user=gmmtvrecord

**อ้างอิง**
หมวดหมู่:จีเอ็มเอ็มทีวี
หมวดหมู่:จีเอ็มเอ็ม แกรมมี่
หมวดหมู่:ค่ายเพลงไทย
หมวดหมู่:บริษัทไทยที่ก่อตั้งในปี พ.ศ. 2554
แม่แบบ:เหตุการณ์ปัจจุบัน/2554 ตุลาคม 13

* พระราชพิธีอภิเษกสมรสระหว่างสมเด็จพระราชาธิบดีและสมเด็จพระราชินีแห่งภูฏาน จัดขึ้น ณ มณฑลพูนาคา ประเทศภูฏาน ( คมชัดลึก)- เด็กหญิงอายุ 2 ปีถูกรถชนแล้วทับ 2 ครั้งในเมืองโฟซาน มณฑลกวางตุ้ง ประเทศจีน มีผู้เห็นเหตุการณ์ถึง 18 คนแต่กลับไม่มีใครคิดจะช่วยจนกระทั่งมีคนเก็บขยะเข้ามาช่วย ซึ่งทำให้เป็นเรื่องวิจารณ์อย่างหนักในสังคมออนไลน์ ( mthai)
}
หวง เชิ่งอี

หวง เชิ่งอี (Eva Huang, Eva Huang-Shengyi; p=Huáng Shèngyī) นักแสดงและนักร้องสาวชาวจีน
เกิดเมื่อวันที่ 11 กุมภาพันธ์ ค.ศ. 1983 ที่เซี่ยงไฮ้ ประเทศจีน จบการศึกษาจากสถาบันภาพยนตร์ปักกิ่ง ในปี ค.ศ. 2001 มีผลงานการแสดงครั้งแรกจากการรับบทนางเอกประกบคู่กับ โจว ซิงฉือ  ในภาพยนตร์กังฟูตลกเรื่อง Kung Fu Hustle ในปี ค.ศ. 2004 ด้วยการเซ็นสัญญาเป็นนักแสดงในสังกัดบริษัทของโจว ซิงฉือ ต่อมาเมื่อหมดสัญญา ได้เป็นพรีเซ็นเตอร์โฆษณาสินค้าหลายชิ้น และมีผลงานภาพยนตร์และซีรีส์ชุดต่าง ๆ เช่น  Dragon Squad, Royal Swordsmen, Lethal Ninja ในปี ค.ศ. 2006, The Founding of a Republic ในปี ค.ศ. 2009, รับบท ซูซู่ นางพญางูขาว ใน The Sorcerer and the White Snake ในปี ค.ศ. 2011และ Iceman 3D ในปี ค.ศ. 2014
ด้านผลงานเพลงได้เข้าร่วมกับบริษัท เอ็มเพอเรอร์ เอ็นเตอร์เทนเมนต์ กรุ๊ป ในปี ค.ศ. 2008 ต่อมาในปี ค.ศ. 2009 ได้เป็นผู้บริหารของบริษัท ไชน่า จูลี่ กรุ๊ป'ส เอ็นเตอร์เทนเมนต์ มีเดีย คอร์ป.

**อ้างอิง**

**แหล่งข้อมูลอื่น**
 เว็บไซต์ส่วนตัวอย่างเป็นทางการ date=2008-01-09 
*title=หวง เชิ่งอี
หมวดหมู่:นักแสดงจีน
หมวดหมู่:นักแสดงฮ่องกง
หมวดหมู่:นักร้องฮ่องกง
หมวดหมู่:นักร้องจีน
หมวดหมู่:บุคคลจากเซี่ยงไฮ้
ปูลม

ระวังสับสนกับ ปูทหาร
ปูลม หรือ ปูผี (Ghost crab) เป็นปูทะเลขนาดเล็กในสกุล Ocypode อยู่ในวงศ์ Ocypodidae อันเป็นวงศ์เดียวกันกับปูก้ามดาบด้วย
ปูลมมักถูกจำสับสนกับปูทหาร ซึ่งอยู่ในสกุล Mictyris ซึ่งมีลักษณะคล้ายคลึงกัน แต่ปูลมจะมีลำตัวที่ใหญ่กว่ามาก และมีกระดองเป็นรูปสี่เหลี่ยม ไม่เหมือนปูทหารที่เป็นวงกลม และมีก้านตายาว ซ้ำยังมีพฤติกรรมการหากินที่ต่างกันออกไป กล่าวคือ ปูลมจะไม่ปั้นทรายเป็นก้อนเหมือนปูทหาร แต่จะใช้ก้ามคีบอาหารจำพวกซากพืช ซากสัตว์ และอินทรีย์สารต่าง ๆ เข้าปาก และมักจะทำรูอยู่ในป่าชายเลนที่เป็นเลนมากกว่า แต่ก็มีพบบ้างที่บริเวณหาดทราย
ปูลมได้ชื่อว่าในภาษาไทยเนื่องจากเป็นปูที่วิ่งได้เร็วมาก และส่วนชื่อปูผีในภาษาอังกฤษ มาจากพฤติกรรมการหากินที่มักหากินในเวลากลางคืนมากกว่ากลางวัน ขณะที่ชื่อวิทยาศาสตร์มาจากภาษากรีกคำว่า ocy หมายถึง "เร็ว" และคำว่า ποδός หมายถึง "เท้า" รวมความแล้วหมายถึงสัตว์ที่วิ่งเร็ว
ปูลมพบทั้งหมด 28 ชนิด   โดยชนิดที่พบได้ในประเทศไทยได้แก่ ปูลมใหญ่ (Ocypode ceratophthalmus) และปูลมเล็ก (O. macrocera) ซึ่งมีพฤติกรรมหากินในเวลากลางวันด้วย

**อ้างอิง**
หมวดหมู่:วงศ์ปูลม
RS

RS อาจหมายถึง- RuneScape เกมแนว MMORPG ที่ดำเนินการโดย Jagex Ltd.- .rs โดเมนระดับบนสุดตามรหัสประเทศของประเทศเซอร์เบีย- บริษัท อาร์เอส จำกัด (มหาชน) บริษัททำธุรกิจเกี่ยวกับวงการบันเทิง- ตัวแบ่งระเบียน (record separator) อักขระควบคุมในแอสกี- รหัสประเทศ ISO 3166-1 alpha-2 code ของสาธารณรัฐเซอร์เบีย- แป้งทนต่อการย่อย (resistant starch)
สัญญาณชีพ

สัญญาณชีพ หรือ ชีวสัญญาณ เป็นกลุ่มของอาการแสดงสำคัญ 4-6 อย่าง ที่บ่งบอกถึงสถานะของกระบวนการสำคัญที่ทำให้ร่างกายมีชีวิตอยู่ได้ ค่าเหล่านี้ใช้เพื่อช่วยในการประเมินสุขภาพกายโดยทั่วไปของบุคคล ช่วยในการวินิจฉัยโรค และช่วยบ่งบอกการฟื้นตัวจากโรค ค่าปกติของสัญญาณชีพของแต่ละบุคคลจะแตกต่างกันไปตามอายุ น้ำหนัก เพศ และสุขภาพโดยรวม
สัญญาณชีพหลักมี 4 อย่าง ได้แก่ อุณหภูมิกาย ความดันเลือด อัตราการเต้นของหัวใจ และอัตราการหายใจ นิยมใช้ตัวย่อว่า BT, BP, HR, และ RR ตามลำดับ ในบางสถานการณ์อาจมีค่าอื่นๆ ที่นำมาประเมินร่วมกับสัญญาณชีพ แล้วเรียกว่าเป็น "สัญญาณชีพที่ 5" หรือ "สัญญาณชีพที่ 6" ได้ ค่าอื่นๆ เหล่านี้ เช่น ระดับความเจ็บปวด ระดับน้ำตาลในเลือด ความอิ่มตัวออกซิเจน เป็นต้น
มีการเสนอระบบคะแนนเตือนแรกเริ่ม (early warning score) ระบบต่างๆ ที่คำนวณจากค่าสัญญาณชีพแต่ละค่า แล้วนำมารวมกันเป็นคะแนนรวมเพื่อให้บุคลากรทางการแพทย์สามารถตรวจพบผู้ป่วยที่มีอาการทรุดลงหรือกำลังจะทรุดลงได้ตั้งแต่เนิ่นๆ ก่อนที่จะมีอาการทรุดหนัก เช่น หัวใจหยุดเต้น หรือต้องย้ายเข้าห้องไอซียู เป็นต้น ซึ่งหากระบบคะแนนเหล่านี้หากใช้อย่างเหมาะสมจะทำให้สามารถตามทีมตอบสนองรวดเร็วมาประเมินและให้การรักษาผู้ป่วยก่อนที่จะเกิดภาวะแทรกซ้อนได้

**อ้างอิง**
หมวดหมู่:อาการแสดง
หมวดหมู่:การตรวจร่างกาย
วิกิพีเดีย:เสนอบทความคุณภาพ/สโมสรฟุตบอลอาร์เซนอล

=== สโมสรฟุตบอลอาร์เซนอล**
สโมสรฟุตบอลอาร์เซนอล ถูกเสนอเมื่อ 13 ตุลาคม พ.ศ. 2554 และจะได้รับการพิจารณาภายในวันที่ 27 ตุลาคม พ.ศ. 2554
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 10 พฤศจิกายน พ.ศ. 2554
 เสนอชื่อโดย Treabshows | พูดคุย 
สนับสนุน
#  ก็ได้อยู่นะครับ--^^" ผู้ใช้:Wittaya.kitka 10:09, 16 ตุลาคม 2554 (ICT)
#
คัดค้าน
#  เนื้อหาขาดหลายส่วน ผู้เสนอบทความ มิได้ปรับปรุงหรือแก้ไขบทความ คิดว่าบทความคงไม่ได้รับการแก้ไขมากไปกว่านี้ --Poang6 14:09, 16 ตุลาคม 2554 (ICT)
#  ขาดการแก้ไขพัฒนาบทความและผู้เขียนหลักไม่ได้มาแก้ไขเหมือนเดิม --N.M. | พูดคุย 14:41, 19 ตุลาคม 2554 (ICT)
#
เสนอแนะการปรับปรุง
# เนื้อหา ขาดหลายหัวข้อเหมือนกัน เช่น ผู้สนับสนุน สนามแข่งขัน การเงิน สถิติ --Sry85 14:17, 13 ตุลาคม 2554 (ICT)
# เนื้อหายังไม่ค่อยสมบูรณ์เหมือนกับที่คุณ Sry85 แนะนำไว้ และอีกประการคือ ไม่ค่อยมีการอ้างอิงซักเท่าไหร่ เช่น ประสบความสำเร็จมากที่สุด ก็ควรจะมีอะไรอ้างอิงบ้าง เป็นต้น  --Pongsak ksm 20:39, 27 ตุลาคม 2554 (ICT)
บรูซ เอ. บอยต์เลอร์

บรูซ เอ. บอยต์เลอร์ (Bruce A. Beutler) เป็นนักวิทยาภูมิคุ้มกันและนักพันธุศาสตร์ชาวอเมริกันซึ่งได้รับรางวัลโนเบลสาขาสรีรวิทยาหรือการแพทย์ใน ค.ศ. 2011 ปีเดียวกับฌูล อา. อ็อฟมานและราล์ฟ เอ็ม. สไตน์มาน ปัจจุบันเป็นผู้อำนวยการศูนย์สำหรับพันธุศาสตร์ของการป้องกันพืชที่ศูนย์การแพทย์มหาวิทยาลัยเท็กซัส เซาท์เวสเทิร์น ในแดลลัส รัฐเท็กซัส

**อ้างอิง**
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:ชาวอเมริกันผู้ได้รับรางวัลโนเบล
หมวดหมู่:ศิษย์เก่าจากมหาวิทยาลัยชิคาโก
หมวดหมู่:ศิษย์เก่าจากมหาวิทยาลัยแคลิฟอร์เนีย แซนดีเอโก
หมวดหมู่:บุคคลจากชิคาโก
ถาน หย่งหลิน

ถาน หย่งหลิน (จีนตัวเต็ม: 譚詠麟, จีนตัวย่อ: 谭咏麟) หรือ อลัน ทัม (Alan Tam , Alan Tam Wing Lun)เกิดวันที่ 23 สิงหาคม ค.ศ. 1950  ที่เกาะฮ่องกง นักร้อง, ราชาเพลงกวางตุ้ง (King of Canto-pop), นักแสดงชาวฮ่องกง โด่งดังมากในยุคทศวรรษที่ 70, 80s และ 90s  ได้รับฉายาว่า "Lucky Lun" และ "Principal Tam" 
ถานหย่งหลิน เป็นลูกชายคนเดียวของครอบครัว มีพี่สาว 2 คน น้องสาว 3 คน  บิดาเป็นนักฟุตบอลทีมชาติจีน เคยเข้าร่วมแข่งขันใน กีฬาโอลิมปิก ปี ค.ศ. 1936

**ประวัติ**
ถาน หย่งหลินเริ่มมีชื่อเสียงโด่งดังจากการเป็นนักร้อง-นักดนตรี ในวงสตริงวัยรุ่น "The Wynners" ที่เจ้าตัวก่อตั้งขึ้นร่วมกับเพื่อน ๆ อาทิ จง เจิ้นเทา ในระหว่างเรียนอยู่ชั้นมัธยมศึกษาโดยเขาเป็นนักร้องนำ และโด่งดังขึ้นมาในปี 1973 จากการแสดงดนตรีในรายการวาไรตี้ของสถานีโทรทัศน์ทีวีบี (TVB) ต่อมาในปี 1979 เขาได้ออกอัลบั้มเพลงสากล (ภาษาอังกฤษ), เพลงภาษาจีนกวางตุ้ง พร้อมกับการเป็นศิลปินเดี่ยวของเขา และมีอัลบั้มเพลงตามมาอีกหลายชุด  โด่งดังมากจนเป็นหนึ่งใน ราชาเพลงป๊อป (King of Canto-pop) ของเกาะฮ่องกงแห่งยุค 80s ทั้งยังมีชื่อเสียงโด่งดังมากในวงกว้างทั่วเอเชีย และได้รับยกย่องเป็นหนึ่งใน 10 นักร้องชายเพลงจีนที่ยิ่งใหญ่ที่สุดในรอบ 30 ปี (ทศวรรษ ที่ 70s 80s และ 90s) ของเกาะฮ่องกง (Top 10 Greatest Cantopop Singers) ร่วมกับ แซม ฮุย (Samuel Hui), หลอ เหวิน (Roman Tam), เลสลี่ จาง (Leslie Cheung), หลิว เต๋อหัว (Andy Lau), จาง เซียะโหย่ว (Jacky Cheung), หลี่ หมิง (Leon Lai), กัว ฟู่เฉิง (Aaron Kwok), เฉิน อี้ซวิ่น (Eason Chan) และหว่อง กาคุย (Wong Ka Kui) นักร้องนำวง Beyond และเขายังได้รับฉายาอีกว่า "Principal Tam" ซึ่งหมายถึง ครูใหญ่ผู้คร่ำหวอดในวงการเพลงกว่า 30 ปี

**ผลงาน**
ด้านผลงานการแสดง เขาเริ่มหันมาแสดงภาพยนตร์ในยุคปลายทศวรรษที่ 80 มีผลงานที่โด่งดังหลายเรื่องแต่เป็นการแสดงร่วมกับดาราที่มีชื่อเสียงอยู่แล้ว เช่น แสดงคู่กับเฉินหลง ในเรื่อง ใหญ่สั่งมาเกิด (Armour of God, 1987) แสดงคู่กับหลิว เต๋อหัว ในเรื่อง โหดตามพินัยกรรม (The Dragon Family, 1988) เจาะเหลี่ยมกระโหลก 1, 2 (Casino Raider, 1989/1990) เกิดมาใหญ่ก็ต้องใหญ่ (Fortune Code, 1990) สองใหญ่ทะลุใหญ่ (The Last Blood, 1991)  เป็นต้น ถาน หย่งหลินเป็นนักร้องที่โด่งดังในวงกว้างและยังได้รับฉายาในวงการเพลงอีกหนึ่งฉายาว่า "Lucky Lun" ซึ่งหมายถึง ชายผู้มีโชคนำทาง จึงมักมีการล้อเลียนฉายาของเขาในภาพยนตร์ที่เขาแสดงเสมอ อย่างในเรื่อง ใหญ่สั่งมาเกิด และ เจาะเหลี่ยมกระโหลก ต่อมาในปี 1992 เขาแสดงภาพยนตร์ที่สร้างขึ้นมาเพื่อเขาและเพื่อนสนิทอย่างเจิ้ง จื้อเหว่ย ในเรื่อง Alan & Eric - Between Hello and Goodbye, 1992 ส่งผลให้เจิ้ง จื้อเหว่ย ได้รับรางวัลนักแสดงนำชายยอดเยี่ยม จากเวที ฮ่องกงฟิล์ม อว์อด ในปีนั้นอีกด้วย  
ผลงานในยุคหลัง เป็นผู้อำนวยการสร้างร่วมกับหลิว เต๋อหัว ในภาพยนตร์เรื่อง เฉือนคม โคตรเจ้าพ่อ (Jiang Hu, 2004) และร้องเพลงแสดงคอนเสิร์ตบ้างเป็นครั้งคราวในเกาะฮ่องกง จีนแผ่นดินใหญ่ ปัจจุบันอายุมากแล้ว แต่ยังดูอ่อนกว่าวัยมาก วงการบันเทิงฮ่องกงเคยให้ฉายาเขาว่า ชายผู้หยุดอายุไว้แค่ 25 ปี

**อ้างอิง**

**แหล่งข้อมูลอื่น**
 เว็บไซต์ส่วนตัว date=2011-10-04 - เว็บไซต์ส่วนตัว date=2020-09-04 
*www.chinawhisper.com/top-10-greatest-cantopop-singers/- ข้อมูลจาก IMDb
หมวดหมู่:นักร้องฮ่องกง
หมวดหมู่:นักแสดงฮ่องกง
หมวดหมู่:พุทธศาสนิกชนชาวฮ่องกง
หมวดหมู่:ผู้ชนะรางวัลม้าทองคำสาขานักแสดงนำชายยอดเยี่ยม
หมวดหมู่:นักแสดงภาพยนตร์ฮ่องกง
ดาวน์ฟอลล์ (รายการเกมโชว์)

ดาวน์ฟอลล์ เป็นโทรทัศน์เกมอเมริกันชุดที่แสดงในการแข่งขันพยายามที่จะตอบคำถามเรื่องไม่สำคัญและชนะได้ถึงหนึ่งล้านดอลลาร์ในขณะที่บนหลังคาของอาคาร 10-story ใน ดาวน์ฟอลล์ลอสแอนเจลิส ชุดที่จัดโดย ซูเปอร์สตาร์ของ WWE และนักร้องนำของ Fozzy คริส เจอริโก้ โดยออกอากาศครั้งแรกวันที่ 22 มิถุนายน 2010 ในช่อง ABC

**ประวัติการผลิตและการออกอากาศ**
ในเดือนเมษายน 2010 ABC มีชื่อตกต่ำเพื่อกำหนดตารางเวลาในช่วงของฤดูร้อน กำหนดการที่จะเปิดตัวเมื่อวันที่ 29 มิถุนายนวันที่ฉายรอบปฐมทัศน์ถูกย้ายไปที่ 22 มิถุนายน  นักแสดงสำหรับการแสดงที่เกิดขึ้นในพฤษภาคม และในเดือนมิถุนายน คริส เจอริโก้ ได้รับการประกาศเป็นเจ้าภาพ ชุดที่ได้รับต้นลำดับที่หกเรื่องโดย ABC แต่การลดลงแล้วได้ถึงห้า ผลิตโดย FremantleMedia กับสกอตต์เซนต์ จอห์น เป็นผู้ผลิตผู้บริหารระดับสูง อาคารที่ใช้ในฤดูกาลแรกที่อยู่ใกล้กับถนนสายที่เจ็ดและถนนอาลาเมดา ใน Los Angeles และเป็นเจ้าของโดย MerueloMaddux
ในวันที่ 15 กรกฎาคม 2010 TVSeriesFinale.com เผยแพร่บทความอ้างว่าหลังจากตอนที่ห้าของตกต่ำออกอากาศไปเมื่อวันที่ 20 กรกฎาคมตอนที่ยังเหลืออยู่จะถูกแทนที่ด้วย Wipeout เป็นเวลาสองชั่วโมงพิเศษ ในวันเดียวกันกับเจ้าภาพของเขาอย่างเป็นทางการของหน้า Twitter ของ คริส เจอริโก้ อ้างว่าเพียงห้าตอนของการแสดงที่มีการผลิตเนื่องจากการแก้ไขเป็นก้าวเร็วขึ้นและขาดแคลนของการแข่งขัน เขายังระบุว่าตอนที่มากขึ้นมีการกำหนดเวลาที่จะถ่ายทำในฤดูใบไม้ร่วง  แต่บันทึกไม่ได้เกิดขึ้นได้เป็น บริษัทจดทะเบียนในขณะนี้เป็นยกเลิกเมื่อวันที่ TvSeriesFinale.com

**กติกาสำหรับการแข่งขัน**
จะมีหมวดคำถามทั้งหมด 9 หมวดโดยเมื่อเลือกมา 1 หมวด ให้บอกคำตอบเช่น
Name A Classic Board game (จงบอกชื่อเกมกระดานที่มีนานแล้ว) 
โดย แต่ละคำถามจะต้องบอกคำตอบมา ตามจำนวนดังตารางนี้
โดยทุกรอบจะมีของรางวัลอยู่บนสายพานเมื่อเกมเริ่มขึ้นสายพานจะเคลื่อนที่ให้ของรางวัลตกลงไปที่ความสูง 100 ฟุต
หากตอบผิดข้อใดข้อหนึ่งสายพานจะ"เร็วขึ้น"โดยมีตั้งแต่ระดับ ช้าไปถึงเร็ว
จะเกมโอเวอร์ได้ต่อเมื่อหากกล่องเงินรางวัลถูกสายพานพลัดตกไป
ผู้เข้าแข่งขันจะมีปุ่ม PANIC 1ครั้ง จะกดก็ต่อเมื่อรางวัลใกล้จะหล่นถ้าหากกดแล้วจะให้เพื่อนของผู้เข้าแข่งขันอยู่บนสายพานแทน

**การจัดอันดับ**

**ซีซั่น 1 (2010)**

**อ้างอิง**

**แหล่งข้อมูลอื่น**
 Downfall
หมวดหมู่:เกมโชว์อเมริกัน
หมวดหมู่:ภาพยนตร์ชุดทางโทรทัศน์อเมริกัน
หลวงปู่กงมา จิรปุญฺโญ

หลวงปู่กงมา ท่านเกิดเมื่อวันที่ 6 พฤศจิกายน พ.ศ. 2443 ณ บ้านโคก ตำบลตองโขบ อำเภอเมืองสกลนคร จังหวัดสกลนคร เป็นบุตรคนสุดท้องของนายบู่ และนางนวล วงศ์เครือสอน ซึ่งมีพี่น้องร่วมบิดามารดาเดียวกันทั้งหมด ๖ คน มีนามเดิมว่า กงมา วงศ์เครือสอน ในช่วงชีวิตวัยหนุ่ม ท่านมีรูปร่างสัดทัด สูงใหญ่ใบหน้าคมคาย เป็นนักต่อสู้ชีวิตแบบเอางานเอาการ ในสมัยหนึ่ง ท่านได้เป็นนายฮ้อยต้อนวัวควาย หมู เที่ยวขายตามจังหวัดใกล้เคียงกับบ้านเกิด จนต่อมาได้รับหน้าที่เป็นหัวหน้านายฮ้อยพาคณะนายฮ้อยต้อนสัตว์ไปขายถึงกรุงเทพฯ โดยเดินทางด้วยเท้าเปล่า ท่านเป็นคนมีน้ำใจต่อลูกน้อง และอาญหาญช่วยป้องกันอันตรายให้กับลูกน้อง เป็นคนมีศีลธรรม ซื่อสัตย์สุจริต และ มีความยุติธรรม  ต่อมาในช่วงชีวิตแห่งความสุข บิดามารดาของท่านได้ไปสู่ขอนางเลา และได้จัดพิธีแต่งงานขึ้นในปี พ.ศ. 2468 ตรงกับรัชสมัยพระบาทสมเด็จพระมงกุฎเกล้าเจ้าอยู่หัว (2453 - 2468) จนถึงรัชสมัยพระบาทสมเด็จพระปกเกล้าเจ้าอยู่หัว (2468 - 2477) ขณะมีอายุได้ 25 ปี จนกระทั่งในเวลาต่อมา ภรรยาและลูกในท้องได้เสียชีวิต ทำให้ท่านรู้สึกสูญสิ้น นี่เองเป็นเหตุให้ท่านนึกถึงพระพุทธศาสนา และตัดสินใจออกบวช โดยมีพระอาจารย์โท เป็นพระอุปัชฌาย์  ภายหลังบวชได้ไปจำพรรษาที่วัดบึงทวย กับพระมีซึ่งเป็นเพื่อนรักกัน อยู่วัดนี้ได้ไม่นานด้วยความคิดว่าตนเองไม่ได้สิ่งที่ประสงค์ จึงได้เข้าไปปรึกษากับพระมี  ซึ่งเป็นพระที่เคยธุดงค์ไปหลายแห่งในลาว พม่า และไทยมาแล้ว  พระมีเคยเล่าให้ฟังว่า เคยได้ยินชาวบ้านพูดถึงพระศีลวัตรปฏิบัติอันงดงามของ หลวงปู่มั่น ภูริทัตโต ว่าเป็นผู้ปฏิบัติดีปฏิบัติชอบ จนหลวงปู่กงมาท่านก็เลื่อมใส  หลวงปู่กงมาจึงได้ชวนสหายของท่านคือพระภิกษุมีเดินทางไปถวายตัวเป็นศิษย์ของท่านพระอาจารย์มั่น ภูริทัตตเถระ และในปี พ.ศ. 2469 ได้รับตัวไว้อยู่จำพรรษากับท่านตั้งแต่นั้นมาใน ปี พ.ศ. 2470 ท่านพระอาจารย์ มั่น ภูริทัตตเถระ ได้ให้ลูกศิษย์ สองรูป คือ หลวงปู่กงมาฯ และท่านพ่อลี ได้ญัตติใหม่เป็นฝ่ายพระธรรมยุตนิกายที่วัดบูรพา อำเภอเมือง จังหวัดอุบลราชธานีโดยมีท่านเจ้าคุณพระปัญญาพิศาลเถร (หนู ฐิตปญโญ) วัดสระปทุม จังหวัดพระนครเป็นพระอุปัชฌาย์ พระอาจารย์เพ็ง วัดใต้ จังหวัดอุบลราชธานี เป็นพระกรรมวาจาจารย์ เมื่อวันที่ 27 พฤษภาคม พ.ศ. 2470  หลวงปู่ท่านได้ถือคำสอนของ หลวงปู่มั่น เป็นหลัก เช่น ศีล 11 ประการ และยึดถือแนวปฏิบัติและสอนธรรมเป็นหลัก และสอนให้ลูกศิษย์ ประชาชน ให้รู้ถึงว่าชีวิตนั้นอาจไม่แน่นอน จงทำวันนี้ให้ดีที่สุด และ ยึดถือหลักอริยสัจสี่ ทุกข์ สมุทัย นิโรธ มรรค เป็นต้น ท่านได้ถึงแก่มรณภาพเมื่อวันที่ 17 ตุลาคม พ.ศ. 2505 

**รายชื่อศิษย์**
สมเด็จพระญาณวชิโรดม (วิริยังค์ สิรินฺธโร)
*พระภาวนาวิสุทธิญาณเถร (แบน ธนากโร) เจ้าอาวาสวัดดอยธรรมเจดีย์ องค์ปัจจุบัน
*พระอาจารย์อว้าน เขมโก วัดป่านาคนิมิตร อำเภอโคกศรีสุพรรณ จังหวัดสกลนคร
*พระอาจาย์สัมมา ขนฺติปาโล วัดป่าดงชน อำเภอเมืองสกลนคร จังหวัดสกลนคร
*พระอาจารย์อ้ม สุขกาโม วัดป่าภูผาผึ้ง อำเภอดงหลวง จังหวัดสกลนคร

**อ้างอิง**
หมวดหมู่:บุคคลจากอำเภอเมืองสกลนคร
หมวดหมู่:ภิกษุจากจังหวัดสกลนคร
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:เจ้าอาวาส
จง เจิ้นเทา

จง เจิ้นเทา ( จีนตัวเต็ม: 鍾鎮濤, จีนตัวย่อ: 锺镇涛, พินอิน: Zhōng Zhèntāo) หรือ เคนนี่ บี (Kenny Bee) เป็นนักร้อง, นักดนตรี และนักแสดงที่มีชื่อเสียงของฮ่องกง เกิดเมื่อวันที่ 23 กุมภาพันธ์ ค.ศ. 1953 ที่ฮ่องกง
ในปี ค.ศ. 1973 ได้ร่วมตั้งวงดนตรีชื่อ "The Wynners" ร่วมกับถาน หย่งหลิน ขึ้นมา และมีชื่อเสียงขึ้นมาในการออกอัลบั้มเพลงภาษาอังกฤษและกวางตุ้ง  
ต่อมาเมื่อมีการแยกวง ได้เริ่มงานการแสดงขึ้นที่ไต้หวันในบทดราม่า ควบคู่ไปพร้อมกับการเป็นศิลปินเดี่ยว โดยมีผลงานการแสดงมากมาย เช่น 
Let's Make Laugh ในปี ค.ศ. 1983 ซึ่งเป็นการพลิกบทบาทไปเป็นการเล่นแบบวาบหวิวจนเป็นที่ฮือฮาเมื่อออกฉาย,  Armour of God ในปี ค.ศ. 1986 คู่กับ เฉินหลง และถาน หย่งหลิน เพื่อนสนิท, Project A II ในปี ค.ศ. 1987, รับบท เฮ้งเตงเอี้ยง ในภาพยนตร์กำลังภายในเรื่อง The Eagle Shooting Heroes ในปี ค.ศ. 1993 คู่กับนักแสดงที่มีชื่อเสียงหลายคน เช่น เลสลี่ จาง, หลิน ชิงเสีย, เหลียง เฉาเหว่ย, หวัง จู่เสียน เป็นต้น
ผลงานในยุคปัจจุบันได้แก่ Initial D ในปี ค.ศ. 2008, Just Another Pandora's Box ในปี ค.ศ. 2007  และผลงานละครโทรทัศน์จาก The Return of the Condor Heroes หรือ มังกรหยกภาค 2 ตอนตำนานศึกเทพอินทรี ในปี ค.ศ.  2006 ในบทของ กงซุนจื้อ ที่มี หวง เสี่ยวหมิง และหลิว อี้เฟย์ รับบทเป็น เอี้ยก้วย และเซียวเหล่งนึ่ง

**อ้างอิง**

**แหล่งข้อมูลอื่น**
  เว็บไซต์ส่วนตัว-  ข้อมูลจากIMDb
หมวดหมู่:นักแสดงไต้หวัน
หมวดหมู่:นักร้องไต้หวัน
หมวดหมู่:นักร้องฮ่องกง
หมวดหมู่:นักแสดงฮ่องกง
หมวดหมู่:นักแสดงละครโทรทัศน์ชายชาวฮ่องกง
หมวดหมู่:พุทธศาสนิกชนชาวฮ่องกง
วีเรคคอร์ดส

วีเรคคอร์ดส (We Records) เป็นอดีตค่ายเพลงย่อยในเครือบริษัท จีเอ็มเอ็ม แกรมมี่ แนวเพลงในค่ายวีเรคคอร์ดส ส่วนใหญ่จะเน้นเพลงแนวป็อปร็อกเป็นหลัก จนกระทั่งเดือนกันยายน พ.ศ. 2558 ปฏิเวธ อุทัยเฉลิม ได้ลาออกจากวีเรคคอร์ดสและปิดกิจการ 
ในเดือนพฤศจิกายนในปีเดียวกัน เขาได้สร้างค่ายเพลงใหม่ในเครือมิวซิกมูฟ ที่มีชื่อว่า "มีเรคคอร์ดส"

**ศิลปินที่เคยร่วมสังกัด**
หลังจากที่ค่ายเพลงวีเรคคอร์ดได้ปิดกิจการเมื่อเดือนกันยายน พ.ศ. 2558 จึงทำให้ทุกศิลปินในค่ายได้แยกย้ายไปสังกัดค่ายต่าง ๆ

**ผลงานอัลบั้มในสังกัด**

**พ.ศ. 2553**

**พ.ศ. 2554**

**พ.ศ. 2555**

**พ.ศ. 2556**

**พ.ศ. 2557-2558**

**แหล่งข้อมูลอื่น**
 We Records ที่เฟซบุ๊ก
หมวดหมู่:จีเอ็มเอ็ม แกรมมี่
สแตนดาร์ดเกจ

สแตนดาร์ดเกจ หรือ รางขนาดมาตรฐานยุโรป (European standard gauge)เป็นขนาดความกว้างรางรถไฟที่มีการใช้กันมากที่สุด โดยคิดเป็นประมาณ 60% ของรางรถไฟทั่วโลก ระยะห่างภายในของรางรถไฟมีขนาด 1.435 เมตร (4 ฟุต 8 1/2 นิ้ว) สแตนดาร์ดเกจยังมีชื่อเรียกว่า สตีเฟนซันเกจ ตั้งชื่อตาม จอร์จ สตีเฟนซัน
ความกว้าง 1.435 นี้เป็นระยะห่างของล้อรถม้าและเกวียนในสมัยโรมันโบราณ ซึ่งเป็นระยะที่กว้างพอที่จะทำให้ม้า 2 ตัวแบบเรียงหน้ากระดาน สามารถลากจูงรถได้โดยที่ลำตัวไม่เบียดกันเวลาม้าวิ่ง

** การเปลี่ยนมาใช้รางรถไฟขนาดสแตนดาร์ดเกจในสหรัฐอเมริกา และแคนาดา **
ในอดีตสหรัฐอเมริกาและแคนาดาได้มีการใช้รางรถไฟหลากหลายขนาด 4 ฟุต ถึง 6 ฟุต โดยเฉพาะในตอนใต้ของอเมริกาจะนิยมใช้ขนาด 5 ฟุต ที่เหมาะสมสำหรับขนส่งฝ้ายซึ่งเป็นอุตสาหกรรมหลักทางตอนใต้ ขนาดของรางที่ไม่เท่ากันส่งผลให้เกิดปัญหาในการต้องถ่ายรถจากขบวนหนึ่งไปอีกขบวนหนึ่งในบริเวณเชื่อมต่อรถไฟที่มีขนาดรางไม่เท่ากัน ซึ่งเกิดจากปัญหา break-of-gauge ทำให้เสียค่าใช้จ่าย และเวลาที่ไม่จำเป็นเกิดขึ้น ทำให้ทางรถไฟในแคนาดาได้เปลี่ยนมาใช้รางสแตนดาร์ดเกจทั้งหมดในปี ค.ศ. 1880 และบริษัทรถไฟอิลลินอยส์เซนทรัลได้เปลี่ยนมาใช้รางสแตนดาร์ดเกจสำหรับเส้นทางสายใต้วิ่งไปนิวออร์ลีนส์ในปี ค.ศ. 1881 ทำให้เกิดแรงกดดันต่อผู้ให้บริการรถไฟในตอนใต้
บริษัทรถไฟอีรีเรลโรด (Erie Railroad) แต่เดิมใช้เกจขนาด 6 ฟุต โดยได้มีการเชื่อมตัวกับโอไฮโอเกจที่มีขนาด 4 ฟุต 10 นิ้ว และทางบริษัทอีรีไม่ต้องการเปลี่ยนมาใช้รางสแตนดาร์ดเกจ ซึ่งเกรงว่าจะทำให้ไม่มีการพักรถในบริเวณจุดเชื่อมตัว ส่งผลให้ธุรกิจขาดรายได้
ในวันที่ 31 พฤษภาคม ค.ศ. 1886 บริษัทรถไฟทางตอนใต้ได้มีข้อตกลงว่าจะเปลี่ยนขนาดรางทั้งหมดจากขนาดเดิม 5 ฟุต เป็น 4 ฟุต 9 นิ้ว โดยในช่วงเวลา 36 ชั่วโมงจากวันจันทร์ที่ 31 พฤษภาคม คนงานกว่าหลายหมื่นคนได้ขยับรางรถไฟให้แคบลง 3 นิ้ว ซึ่งทำให้มีขนาดใกล้เคียงกับรางสแตนดาร์ดเกจ และรถสามารถวิ่งได้โดยไม่มีปัญหา โดยในเดือนมิถุนายน ในปีเดียวกัน ทางรถไฟสายหลักทั้งหมดในอเมริกาเหนือได้ใช้ขนาดรางเดียวกันทั้งหมด โดยปัจจุบันขนาดรางทั้งหมดในอเมริกาได้ปรับขนาดมาเป็นรางสแตนดาร์ดเกจที่ 4 ฟุต 8 1/2 นิ้ว ในระหว่างที่มีการซ่อมแซมบำรุงรักษารางนั้น ๆ

**รางขนาดมาตรฐานยุโรปในประเทศไทย**
ในสมัยรัชสมัยพระบาทสมเด็จพระจุลจอมเกล้าเจ้าอยู่หัว ซึ่งมีการสร้างทางรถไฟสายแรก สยามเลือกใช้ความกว้างทางรถไฟขนาดรางมาตรฐานยุโรปทั้งหมด เนื่องจากอาณานิคมเพื่อนบ้านทั้งพม่าของอังกฤษและอินโดจีนของฝรั่งเศสต่างใช้ทางรถไฟกว้างหนึ่งเมตร ความกว้างทางรถไฟที่แตกต่างกันนี้เองเชื่อว่าจะทำให้การรุกรานสยามจากอาณานิคมรอบข้างลำบากมากขึ้น อย่างไรก็ตามเมื่อสยามสร้างเส้นทางรถไฟลงภาคใต้ สยามเลือกใช้เส้นทางรถไฟขนาดเมตรเดียวเพื่อเชื่อมต่อกับอาณานิคมมลายูของอังกฤษ ทำให้ทางรถไฟสยามมีสองขนาดความกว้างในเวลานั้น คือรางมาตรฐานยุโรปตั้งแต่ฝั่งพระนคร ถึงภาคเหนือและภาคอีสาน และขนาดความกว้าง 1 เมตรจากฝั่งธนถึงภาคใต้
ในปี พ.ศ. 2462 เมื่อยุคล่าอาณานิคมสิ้นสุดลงและเศรษฐกิจโลกซบเซา สยามจึงเปลี่ยนเส้นทางรถไฟรางขนาดมาตรฐานยุโรปเป็นขนาดความกว้างเมตรเดียว และเชื่อมเส้นทางรถไฟฝั่งธนบุรีและฝั่งพระนครเข้าด้วยกัน 
ในปัจจุบัน ประเทศไทยใช้รางสแตนดาร์ดเกจในการขนส่งระบบรางอยู่สี่ระบบ ได้แก่ รถไฟฟ้าบีทีเอส ,รถไฟฟ้ามหานคร สายเฉลิมรัชมงคล,  รถไฟฟ้ามหานคร สายฉลองรัชธรรมและรถไฟฟ้าเชื่อมท่าอากาศยานสุวรรณภูมิ นอกจากนี้ยังใช้ในระบบรถไฟความเร็วสูงที่อยู่ในแผนปรับปรุงระบบขนส่งทางรางของไทยด้วย

**อ้างอิง**
หมวดหมู่:รางรถไฟ
มีเตอร์เกจ

มีเตอร์เกจ (metre gauge) หรือ รางรถไฟขนาดหนึ่งเมตร เป็นขนาดความกว้างรางรถไฟที่มีขนาดเล็กกว่าขนาดมาตรฐาน โดยมีความกว้างที่วัดภายในขนาด 1 เมตร โดยมีการใช้งานหลายประเทศใน แอฟริกา อเมริกา และเอเชีย โดยในทวีปยุโรปหลายประเทศได้มีการใช้ในอดีตและได้ปิดและปรับขนาดเป็นสแตนดาร์ดเกจ ยกเว้นในประเทศสเปนและประเทศสวิตเซอร์แลนด์
รางรถไฟในประเทศไทยเกือบทั้งหมด จะใช้รางขนาดมีเตอร์เกจเพื่อให้เท่ากับขนาดรางของประเทศเพื่อนบ้าน เช่น กัมพูชา มาเลเซีย ลาว เป็นต้น รวมถึงขนาดรางรถไฟของโครงการรถไฟฟ้าสายสีแดง ยกเว้นรางรถไฟของโครงการรถไฟฟ้าบีทีเอส โครงการรถไฟฟ้ามหานคร (ประกอบด้วย รถไฟฟ้าสายเฉลิมรัชมงคล, รถไฟฟ้าสายฉลองรัชธรรม) และโครงการรถไฟฟ้าเชื่อมท่าอากาศยานสุวรรณภูมิ
ที่จะใช้ขนาดรางแบบสแตนดาร์ดเกจ

**อ้างอิง**
หมวดหมู่:รางรถไฟ
ระบบรถไฟทางผสม

รถไฟที่เยอรมนี วิ่งบนรางรถไฟแบบรางผสม
ระบบรถไฟทางผสม หรือ ระบบรถไฟทางร่วม หรือ  ระบบรถไฟทางคร่อม หรือ ดูอัลเกจ (dual gauge) เป็นทางรถไฟที่อนุญาตให้รถไฟที่มีขนาดความกว้างของขบวนต่างกัน สามารถวิ่งบนเส้นทางเดียวกัน โดยในแต่ละเส้นทางจะมีรางรถไฟอยู่ 3 ทาง โดยรางด้านนอกจะเป็นรางสำหรับรถไฟที่มีความกว้าง ขณะที่รางด้านในด้านหนึ่งคู่กับรางด้านนอกอีกด้านหนึ่งใช้สำหรับรถไฟที่แคบกว่า
บางครั้งมีการสับสนในการเรียกรางรถไฟประเภทนี้ว่า รถไฟทางคู่

**อ้างอิง**
หมวดหมู่:รางรถไฟ
คิงดอมส์ออฟแอมะเลอร์: เรกคอนนิ่ง

คิงดอมส์ออฟแอมะเลอร์: เรกคอนนิ่ง (Kingdom of Amalur: Reckoning) เป็นวิดีโอเกมแนวแอ็กชันเล่นตามบทบาทที่พัฒนาโดยบิ๊กฮิวจ์เกมส์และจัดจำหน่ายโดย 38 สตูดิโอส์ และ อิเล็กทรอนิก อาตส์ สำหรับ ไมโครซอฟท์ วินโดวส์ เพลย์สเตชัน 3 และ เอกซ์บอกซ์ 360
การพัฒนา เรกคอนนิ่ง เริ่มต้นในปี 2009 ตามฉากของแอมะเลอร์ที่สร้างโดย Curt Schilling ผู้ก่อตั้ง 38 สตูดิโอส์ และผู้เขียน R. A. Salvatore สำหรับ โปรเจ็กต์โคเปอร์นิคัส เกมออนไลน์ผู้เล่นจำนวนมากแบบเล่นตามบทบาทที่อยู่ระหว่างการพัฒนา โดยใช้ต้นแบบเกมที่ปรับปรุงใหม่ซึ่งสร้างขึ้นก่อนที่ 38 สตูดิโอส์ จะเข้าซื้อบิ๊กฮิวจ์เกมส์ เรกคอนนิ่ง ตั้งใจจะเปิดตัวจักรวาลของ แอมะเลอร์ ก่อน โปรเจ็กต์โคเปอร์นิคัส แต่กลับถูกพัฒนาเป็นโปรเจ็กต์เดี่ยว บุคคลที่มีชื่อเสียงหลายคนมีส่วนในการออกแบบเกม รวมถึงศิลปิน Todd McFarlane, นักออกแบบ Ken Rolston และนักแต่งเพลง Grant Kirkhope
เรกคอนนิ่ง ได้รับคำชมจากนักวิจารณ์ถึงการออกแบบการต่อสู้และกราฟิก แต่เนื้อเรื่องและการขาดความลึกของรูปแบบการเล่นหรือคุณสมบัติดั้งเดิมกลับถูกวิพากษ์วิจารณ์ แม้ว่าจะมียอดขายเหนือความคาดหมายสำหรับทรัพย์สินทางปัญญาใหม่และสร้างผลกำไรทางการเงินให้กับอิเล็กทรอนิก อาตส์ แต่ตัวเกมกลับทำผลงานในเชิงพาณิชย์ได้ต่ำกว่าที่ 38 สตูดิโอส์ และบิ๊กฮิวจ์เกมส์คาดการณ์ไว้ มีการเปิดตัวเนื้อหาที่ดาวน์โหลดได้สองรายการ แต่ภาคต่อที่วางแผนไว้ถูกยกเลิกเนื่องจากการปิดตัวลงของ 38 สตูดิโอส์
เวอร์ชันรีมาสเตอร์ที่มีชื่อว่า รี-เรกคอนนิ่ง วางจำหน่ายในปี 2020 สำหรับไมโครซอฟท์ วินโดวส์ เพลย์สเตชัน 4 และ เอกซ์บอกซ์วัน รวมถึงมีการพอร์ตลงนินเท็นโด สวิตช์ และส่วนขยายที่สาม Fatesworn วางจำหน่ายในปี 2021 ฉบับรีมาสเตอร์และส่วนขยายได้รับการพัฒนาโดย Kaiko และจัดจำหน่ายโดยทีเอชคิวนอร์ดิก ซึ่งได้เข้าซื้อทรัพย์สินทางปัญญาของ แอมะเลอร์ ใน รี-เรกคอนนิ่ง มีการปรับสมดุลของรูปแบบการเล่นและรวมคุณสมบัติของเนื้อหาที่ดาวน์โหลดได้ก่อนหน้าทั้งหมด การวางจำหน่ายครั้งนี้ได้รับทั้งคำวิจารณ์ผลมเนื่องจากปัญหาทางเทคนิคที่ได้รับการแก้ไขในแพตช์ และกลไกซึ่งถือเป็นนวัตกรรมเมื่อวางจำหน่ายที่ล้าสมัย

**รูปแบบการเล่น**
เป็นเกมที่มีผู้เล่นคนเดียวและใช้การโจมตีแบบแฮคแอนด์แสลช เช่นเดียวกับ เฟเบิล ผู้ก่อตั้ง38 สตูดิโอส์กล่าวว่า
ระบบการเล่นจะเหมือนลูกผสมระหว่างก็อดออฟวอร์กับโอบลิเวียน

**อ้างอิง**

**แหล่งข้อมูลอื่น**
  Kingdoms of Amalur: Reckoning official site-  38 Studios official site date=2011-10-15 -  Kotaku reports Kingdoms of Amalur: Reckoning
หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:เกมจากค่ายอิเล็กทรอนิก อาตส์
หมวดหมู่:วิดีโอเกมโอเพนเวิลด์
หมวดหมู่:วิดีโอเกมแฟนตาซี
หมวดหมู่:วิดีโอเกมแอ็กชันเล่นตามบทบาท
หมวดหมู่:วิดีโอเกมที่ผู้เล่นสามารถเลือกเพศได้
หมวดหมู่:วิดีโอเกมเล่นตามบทบาท
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับนินเท็นโดสวิตช์
ลำน้ำว้า

ลำน้ำว้า ไหลผ่านอุทยานแห่งชาติแม่จริม
ลำน้ำว้า หรือ แม่น้ำว้า มีต้นกำเนิดมาจากเทือกเขาบริเวณพื้นที่หมู่บ้านน้ำว้า ตำบลบ่อเกลือเหนือ อำเภอบ่อเกลือ จังหวัดน่าน ไหลลัดเลาะผ่านพื้นที่ อำเภอสันติสุข อำเภอแม่จริม จนไปบรรจบกับแม่น้ำน่านที่ อำเภอเวียงสา ณ บริเวณพึ้นที่รอยต่อสามตำบลของอำเภอเวียงสา อันได้แก่ ตำบลไหล่น่าน ตำบลขึ่ง และ ตำบลกลางเวียง ชึ่งคนท้องถิ่นเรียกกันว่า "สบว้า" รวมระยะทางกว่า 300 กิโลเมตร โดยได้ไหลผ่านอุทยานแห่งชาติในจังหวัดน่าน รวม 3 แห่ง ได้แก่ อุทยานแห่งชาติขุนน่าน อุทยานแห่งชาติดอยภูคา และอุทยานแห่งชาติแม่จริม
ลำน้ำว้าแบ่งออกเป็น 3 ตอน คือ น้ำว้าตอนบน น้ำว้าตอนกลาง และน้ำว้าตอนล่าง ซึ่งนักท่องเที่ยวนิยมมาผจญภัยในรูปแบบการล่องแก่ง

**อ้างอิง**

**แหล่งข้อมูลอื่น**
  จารึกความกล้าบนผืนน้ำกับที่สุดของเส้นทางล่องแก่งของเมืองไทย - ลำน้ำว้า date=2012-12-09 - 100.763611
หมวดหมู่:อุทยานแห่งชาติขุนน่าน
หมวดหมู่:มหัศจรรย์เมืองไทย
หมวดหมู่:แม่น้ำในจังหวัดน่าน
หมวดหมู่:อำเภอบ่อเกลือ
หมวดหมู่:อำเภอสันติสุข
หมวดหมู่:อำเภอแม่จริม
หมวดหมู่:อำเภอเวียงสา
หมวดหมู่:ผู้ฝึกศิลปะการต่อสู้ชาวฝรั่งเศส

ศิลปะการต่อสู้
หมวดหมู่:ผู้ฝึกศิลปะการต่อสู้แบ่งตามสัญชาติ
หลวงปู่ผาง จิตฺตคุตฺโต

หลวงปู่ผาง (5 สิงหาคม พ.ศ. 2445 — 24 มีนาคม พ.ศ. 2525) พระคณาจารย์สายพระป่าในประเทศไทย ที่ได้อุทิศตนให่แก่พระพุทธศาสนา จนประชาชนชาวพุทธศาสนาได้เลื่อมใสศรัทธาท่าน และเวลามีงานบุญใด ๆ ท่านก็จะเป็นองค์ประธานร่วมอนุโมทนาในการทำบุญในครั้งนี้ด้วย ท่านได้สร้างพระพุทธรูป สร้างสาธารณะให้ดียิ่งขึ้น เพื่อเจริญพระพุทธศาสนาต่อไป

**ประวัติ**
หลวงพ่อผางท่านมีนามเดิมว่า ผาง ครองยุติ เกิดเมื่อวันที่  5 สิงหาคม พ.ศ. 2445 ณ บ้านกุดกะเสียน ตำบลเขื่องใน อำเภอเขื่องใน จังหวัดอุบลราชธานี เป็นบุตรของนายทัน และ นางบัพพา ครองยุติ  ในช่วงชีวิตเยาว์วัย หลวงปู่ท่านได้เรียนจบชั้นประถมศึกษาปีที่ 4 ท่านมีอุปนิสัยรักความเป็นธรรม มีความซื่อสัตย์ มีความเมตตากรุณาต่อสัตว์  และ ชอบทำประโยชน์ให้กับส่วนรวมเสมอ  ต่อมาได้อุปสมบทเป็นพระภิกษุในมหานิกาย เมื่อปี พ.ศ. 2465 ณ วัดเขื่องกลาง บ้านเขื่องใน ตำบลเขื่องใน อำเภอเขื่องใน จังหวัดอุบลราชธานี โดยมีพระครูดวน เป็นพระอุปัชฌาย์ พระอาจารย์ดี เป็นพระกรรมวาจาจารย์ ท่านศึกษาพระธรรมวินัย มีความรู้พอสมควร ต่อมาจึงได้ลาสิกขาจากสมณเพศ และได้มีครอบครัวตามประเพณีอยู่หลายปี ภรรยาของท่านเป็นคนบ้านแดงหม้อ ต. แดงหม้อ อ. เขื่องใน จ. อุบลราชธานี  แต่ไม่มีบุตร 
ในชีวิตฆราวาสของท่าน ท่านเป็นคนที่มีความขยัน มีความใส่ใจในงาน ประกอบอาชีพทำไร่ไถนา บางครั้งก็เป็นพ่อค้าเรือใหญ่บรรทุกข้าวจากแม่น้ำมูลไปขายตามลำน้ำชีน้อย บางครั้งก็เป็นพ่อค้าวัว นำวัวไปขายที่เขมรต่ำ หลวงปู่ได้ใช้ความพยายามอย่างเต็มที่ในการสร้างฐานะให้แก่ครอบครัว ต่อมาเมื่ออายุได้ 43 ปี ท่านก็ได้ตัดสินใจออกบวชครั้งที่ 2 เมื่อปี พ.ศ. 2488 เป็นพระภิกษุฝ่ายธรรมยุติกนิกาย พร้อมกับภรรยา ภรรยาบวชเป็นแม่ชี ส่วนเงินที่เหลือ ท่านได้มอบให้กับบุตรบุญธรรม ที่วัดคูขาด บ้านศรีสุข ต.เขื่องใน อ.เขื่องใน จ.อุบลราชธานี มีพระครูศรีสุตาภรณ์ (สี พุทธสาโร) เป็นพระอุปัชฌาย์ ส่วนพระกรรมวาจาจารย์และพระอนุสาวนาจารย์ไม่ปรากฏ หลังจากอุปสมบทแล้ว ท่านได้จำพรรษาอยู่ที่วัดเดิม แต่ท่านได้เข้าศึกษาอบรมพระกรรมฐาน อยู่ในสำนักวัดป่าวารินชำราบ อ.วารินชำราบ จ.อุบลราชธานี กับพระญาณวิศิษฏ์สมิทธิวีราจารย์ (สิงห์ ขนฺตยาคโม) และหลวงปู่มหาปิ่น ปญฺญาพโล และหลังจากปฏิบัติธรรมกับพระอาจารย์สิงห์แล้ว ท่านก็เดินธุดงค์ไปฝากตัวเป็นศิษย์กับหลวงปู่มั่น ภูริทตฺโต ได้พอสมควร ก็ท่องเที่ยววิเวกไปแต่ผู้เดียวในป่าเขา จังหวัดเพชรบูรณ์ เป็นถิ่นทุรกันดารเป็นเวลาหลายปี 
ต่อมาท่านได้เดินธุดงค์ไปจำพรรษาอยู่หลายวัด และในระหว่างนั้น ท่านได้สร้างวัดแห่งใหม่ขึ้นมาคือ วัดบ้านแจ้ง ในปี พ.ศ. 2505 และได้เป็นประธานในการสร้างพระธาตุขามแก่น นโรดม ในปี พ.ศ. 2523 เพื่อเฉลิมฉลองกรุงรัตนโกสินทร์มีอายุได้ 200 ปี (พ.ศ. 2325 — พ.ศ. 2525) และท่านได้ร่วมทอดผ้ากฐินสามัคคีเมื่อวันที่ 21 พฤศจิกายน พ.ศ. 2524 หลวงพ่อท่านได้เข้ารักษา(ตัว)เมื่อวันที่ 28 พฤศจิกายน พ.ศ. 2524 วัดที่ ท่านจำพรรษาคือวัดอุดมคงคาคีรีเขต (ดูน) ตำบลนางาม อำเภอมัญจาคีรี  จังหวัดขอนแก่นและได้ถึงแก่มรณภาพเมื่อวันที่ 24 มีนาคม พ.ศ. 2525 สิริรวมอายุได้  81 ปี

**อ้างอิง**

** แหล่งข้อมูลอื่น**
 http://forum.uamulet.com/view_topic.aspx?bid=135&qid=8224- http://www.taradplaza.com/product/3358736fix-attempted=yes - http://www.baanmaha.com/community/thread13600.html
หมวดหมู่:สายพระป่าในประเทศไทย
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:บุคคลจากอำเภอเขื่องใน
หมวดหมู่:บุคคลจากอำเภอมัญจาคีรี
หมวดหมู่:ภิกษุจากจังหวัดอุบลราชธานี
หมวดหมู่:ภิกษุจากจังหวัดขอนแก่น